Big Audio Dynamite

Big Audio Dynamite (myöhemmin Big Audio Dynamite II ja Big Audio, usein tunnettiin lyhenteellä BAD) oli brittiläinen The Clash -kitaristi Mick Jonesin vuonna 1984 perustama yhtye. Se yhdisti musiikissaan punkrokkia, tanssimusiikkia, hip-hoppia, reggaeta ja funkkia. Yhtyeen menestynein kappale on "E=MC²", joka nousi Britannian singlelistan sijalle yksitoista vuonna 1986. == Big Audio Dynamite (1984–1990) == Yhtyeen perustivat Jones ja elokuvaohjaaja Don Letts ja sen debyyttialbumi This Is Big Audio Dynamite ilmestyi vuonna 1985. Seuraavalla vuoden kakkosalbumilla No. 10, Upping St. Jonesin entinen The Clash -kumppani Joe Strummer oli mukana tuottajana ja lauluntekijänä. BAD oli lämmittelijänä U2:n vuoden 1987 maailmankiertueella, sitä seurasivat vuonna 1988 albumi Tighten Up, Vol. '88 ja 1989 Megatop Phoenix. Vuonna 1990 yhtye äänitti Flashback-elokuvaan kappaleen "Free", joka jäi alkuperäismiehistön viimeiseksi lauluksi. Yhtye hajosi pian tämän jälkeen. Myöhemmin samana vuonna Jones palasi Big Audio Dynamite II:n ja albumin Kool- Aid kera. Dan Donovan oli mukana yhdellä kappaleella ("Freen" uudelleenversioinnissa "Kickin' In"). === Kokoonpano === * Mick Jones – kitarat ja laulu * Don Letts – ääniefektit ja laulu * Dan Donovan – koskettimet * Leo Williams – basso * Greg Roberts – rummut ja taustalaulu == Big Audio Dynamite II (1991–1993) == Uudessa BAD:ssa oli kaksi kitaristia ja sen soundi oli enemmän The Clashia muistuttava, raskaampi ja lähempänä vaihtoehtorokkia. Vuoden 1991 albumin The Globe single "Rush" nousi Yhdysvaltain modern rock -listan ykköseksi. BAD II lämmitteli U2:sta tämän ZooTV-maailmankiertueella. === Kokoonpano === * Mick Jones – kitara ja laulu * Nick Hawkins – kitara ja taustalaulu * Gary Stonadge – basso ja taustalaulu * Chris Kavanagh – rummut ja taustalaulu == Big Audio (1994) == Yhtyeeseen liittyi kosketinsoittaja Andre Shapps (yksi The Globen tuottajista) ja DJ/taustalaulaja Michael "DJ Zonka" Custance. Molemmat olivat mukana yhtyeen vuoden 1994 albumilla Higher Power, joka julkaistiin uudella lyhyemmällä nimellä "Big Audio". Levy ei saavuttanut aiempien julkaisujen kaltaista kaupallista menestystä. Seuraavalla levyllä F-Punk yhtye oli jälleen nimellä Big Audio Dynamite vaikka kokoonpano pysyikin samana. === Kokoonpano === * Mick Jones – kitara ja laulu * Nick Hawkins – kitara ja taustalaulu * Gary Stonadge – basso ja taustalaulu * Chris Kavanagh – rummut ja taustalaulu * Andre Shapps – koskettimet * Michael "Zonka" Custance – DJ, perkussio ja taustalaulu == Vuoden 1995 jälkeen == Seuraavaa BAD-albumia Entering a New Ride ei koskaan painettu vaan se julkaistiin vain yhtyeen kotisivuilla. Yhtyeeseen oli liittynyt laulajaksi Ranking Roger (ex-The Beat ja General Public). Sen jälkeen yhtyeeltä ei ole ilmestynyt uutta materiaalia. === Kokoonpano === * Mick Jones – kitara ja laulu * Andre Shapps – koskettimet * Darryl Fulstow – basso (1996–1998) * Bob Wond – rummut (1996–1998) * Ranking Roger – laulu (1996–1998) == Diskografia == === Albumit === * "Big Audio Dynamite" * "Big Audio Dynamite" * "Big Audio Dynamite" * "Big Audio Dynamite" * "Big Audio Dynamite II", julkaistiin vain Britanniassa * "Big Audio Dynamite II" * "Big Audio" * "Big Audio Dynamite" * julkaistu vain internetissä (1998) === Muut levyt === * "Big Audio Dynamite" * "Live Official Bootleg", "Big Audio Dynamite II" * viiden raidan live-EP * tupla-albumi, jolla on harvinaisia 12"-julkaisuja ja singlejen B-puolia * kokoelmalevy * kokoelmalevy === Singlet === * "The Bottom Line" (1986, albumilta This Is Big Audio Dynamite) * "E=MC2" (1986, albumilta This Is Big Audio Dynamite) * "Medicine Show" (1986, albumilta This Is Big Audio Dynamite) * "C'Mon Every Beat Box" (1986, albumilta No 10, Upping Street) * "V Thirteen" (1987, albumilta No 10, Upping Street) * "Sightsee MC" (1987, albumilta No 10, Upping Street) * "Just Play Music!" (1988, albumilta Tighten Up, Vol. 88) * "Other 99" (1988, albumilta Tighten Up, Vol. 88) * "James Brown" (1989, albumilta Megatop Phoenix) * "Contact" (1989, albumilta Megatop Phoenix) * "Free" (1990, soundtrack-albumilta Flashback) * "Rush" (1991, albumilta The Globe) * "The Globe" (1991, albumilta The Globe) * "Looking For a Song" (1994, albumilta Higher Power) * "I Turned Out a Punk" (1995) * "Sunday Best" (1998) == Aiheesta muualla == * BAD fanisivusto * Luokka:Brittiläiset rockyhtyeet